রদ্রিগো সিলভা দে গোয়েস (, ; জন্ম: ৯ জানুয়ারি ২০০১; রদ্রিগো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল মাদ্রিদ এবং ব্রাজিল জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।  ২০১১–১২ মৌসুমে, ব্রাজিলীয় ফুটবল ক্লাব সান্তোসের যুব পর্যায়ের হয়ে খেলার মাধ্যমে রদ্রিগো ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৭ সালে সান্তোসের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; সান্তোসের হয়ে তিনি ৬৩ ম্যাচে ১৩টি গোল করেছেন। অতঃপর ২০১৯–২০ মৌসুমে তিনি প্রায় ৪৫ মিলিয়ন ইউরোর বিনিময়ে স্পেনীয় ক্লাব রিয়াল মাদ্রিদে যোগদান করেছেন, একই মৌসুমে তিনি রিয়াল মাদ্রিদ কাস্তিয়ার হয়ে খেলেছেন।  ২০১৭ সালে, রদ্রিগো ব্রাজিল অনূর্ধ্ব-১৭ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় ২ বছর যাবত ব্রাজিলের বয়সভিত্তিক দলের হয়ে খেলার পর, তিনি ২০১৯ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ৫ ম্যাচে ১টি গোল করেছেন। ব্যক্তিগতভাবে, রদ্রিগো বেশ কিছু পুরস্কার জয়লাভ করেছেন, যার মধ্যে ২০১৮ কাম্পেওনাতো পাউলিস্তার সেরা নবাগত খেলোয়াড়ের পুরস্কার অন্যতম। দলগতভাবে, রদ্রিগো এপর্যন্ত ২টি শিরোপা জয়লাভ করেছেন, যার উভয়ই রিয়াল মাদ্রিদের হয়ে জয়লাভ করেছেন।  প্রারম্ভিক জীবন রদ্রিগো সিলভা দে গোয়েস ২০০১ সালের ৯ই জানুয়ারি তারিখে ব্রাজিলের ওসাসকো জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবার নাম এরিক বাতিস্তা দে গোয়েস, যিনি একজন সাবেক পেশাদার ফুটবল খেলোয়াড়। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলতেন।  আন্তর্জাতিক ফুটবল রদ্রিগো ব্রাজিল অনূর্ধ্ব-১৭, ব্রাজিল অনূর্ধ্ব-২০ এবং ব্রাজিল অনূর্ধ্ব-২৩ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ব্রাজিল অনূর্ধ্ব-২০ দলের হয়ে তিনি ২০১৯ দক্ষিণ আমেরিকান অনূর্ধ্ব-২০ চ্যাম্পিয়নশিপে অংশগ্রহণ করেছেন, যেখানে তিনি ৮ ম্যাচে ২টি গোল করেছিলেন। ব্রাজিলের বয়সভিত্তিক দলের হয়ে তিনি ২০ ম্যাচে অংশগ্রহণ করে ৭টি গোল করেছেন।  ২০১৯ সালের ১৫ই নভেম্বর তারিখে, মাত্র ১৮ বছর ১০ মাস ৬ দিন বয়সে, ডান পায়ে ফুটবল খেলায় পারদর্শী রদ্রিগো আর্জেন্টিনার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৭১তম মিনিটে আক্রমণভাগের খেলোয়াড় উইলিয়ানের বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি ২১ নম্বর জার্সি পরিধান করে বাম পার্শ্বীয় আক্রমণভাগের খেলোয়াড় হিসেবে খেলেছেন। ম্যাচটিতে ব্রাজিল ১–০ গোলের ব্যবধানে পরাজিত হয়েছিল। ব্রাজিলের হয়ে অভিষেকের বছরে রদ্রিগো সর্বমোট ২ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল ব্রাজিল  ২০১৯  ২  ০ ২০২০  ১  ০ ২০২২  ২  ১ সর্বমোট  ৫  ১  অর্জন  ক্লাব রিয়াল মাদ্রিদ লা লিগা: ২০১৯–২০ স্পেনীয় সুপার কাপ: ২০১৯–২০  ব্যক্তিগত কাম্পেওনাতো পাউলিস্তার সেরা নবাগত খেলোয়াড়: ২০১৮ গোল.কমের এনএক্সজিএন: ২০২০  তথ্যসূত্র  বহিঃসংযোগ                   বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:ওসাসকোর ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:সান্তোস ফুটবল ক্লাবের খেলোয়াড় বিষয়শ্রেণী:রিয়াল মাদ্রিদ ফুটবল ক্লাবের খেলোয়াড় বিষয়শ্রেণী:রিয়াল মাদ্রিদ কাস্তিয়ার খেলোয়াড় বিষয়শ্রেণী:ব্রাজিলের আন্তর্জাতিক ফুটবলার বিষয়শ্রেণী:ব্রাজিলের আন্তর্জাতিক যুব ফুটবলার বিষয়শ্রেণী:ব্রাজিলের অনূর্ধ্ব-২০ আন্তর্জাতিক ফুটবলার বিষয়শ্রেণী:ব্রাজিলীয় প্রবাসী পুরুষ ফুটবলার বিষয়শ্রেণী:স্পেনে ব্রাজিলীয় প্রবাসী ক্রীড়াবিদ বিষয়শ্রেণী:স্পেনে প্রবাসী ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:২০২৪ কোপা আমেরিকার খেলোয়াড় বিষয়শ্রেণী:ব্রাজিলীয় খ্রিস্টান বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড